**ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ**

**ΑΝΑΚΟΙΝΩΣΗ**

**23/09/2015**

**ΑΠΟΦΑΣΕΙΣ ΤΟΥ ΔΙΟΙΚΗΤΙΚΟΎ ΣΥΜΒΟΥΛΙΟΥ ΤΟΥ ΔΣΑ ΚΑΤΑ ΤΗΝ ΣΥΝΕΔΡΙΑΣΗ ΤΟΥ στις 10/9/2015**

Το Διοικητικό Συμβούλιο του Δ.Σ.Α που συνεδρίασε στα γραφεία του Συλλόγου στις 10 Σεπτεμβρίου 2015, μετά από εκτενή διάλογο των μελών του, κατέληξε στις παρακάτω αποφάσεις:

1. Μετά από πρόταση του συμβούλου Δ. Βερβεσού, ετέθη προ ημερησίας διατάξεως το ζήτημα του χαμηλού ύψους της εκλογικής αποζημίωσης των δικαστικών αντιπροσώπων στις εκλογές της 20ης Σεπτεμβρίου, όπως καθορίσθηκε από την σχετική υπουργική απόφαση.

Το Δ.Σ αποφάσισε την έκδοση ανακοίνωσης με την οποία θα εκφράζεται η αντίθεση του προς την απόφαση αυτή. Για το θέμα ο Πρόεδρος του ΔΣΑ και της Ολομέλειας των Προέδρων των Δικηγορικών Συλλόγων Ελλάδος **Β. Αλεξανδρής** απέστειλε επιστολή διαμαρτυρίας προς την υπηρεσιακή πρωθυπουργό κ. Θάνου και προς τους αρμόδιους υπουργούς Εσωτερικών και Οικονομικών, με την οποίαν ζητεί δίκαιο επανακαθορισμό της αποζημίωσης.

1. **Υπηρεσίες προς τους δικηγόρους- Εκπτωτικό πρόγραμμα Δικηγορικού Συλλόγου**(Εισήγηση Χ. Κουντούρη- Γ. Μπουλούκος).

**Η Γενική Γραμματέας του ΔΣΑ κ. Χριστίνα Κουντούρη**  αναπτύσσοντας την εισήγηση, πρότεινε, στο πλαίσιο αντιμετώπισης θεμάτων της καθημερινότητας και επιδίωξης μείωσης του κόστους ζωής των μελών του ΔΣΑ, να απευθυνθεί ο Σύλλογος σε φορείς επαγγελματιών και να ζητήσει να προσφέρουν προς τους δικηγόρους εκπτώσεις στις αγορές προϊόντων και υπηρεσιών. Η ανωτέρω εισήγηση έγινε δεκτή.

Στο πλαίσιο της παραπάνω συζήτησης οι σύμβουλοι Β. Βραχιώτης και Π. Γαλετσέλλης πρότειναν την ίδρυση προμηθευτικού συνεταιρισμού δικηγόρων. Το Δ.Σ αποφάσισε ο Σύμβουλος κ. Παναγιώτης Γαλετσέλλης να εισηγηθεί σχετικά στο επόμενο Διοικητικό Συμβούλιο για τον Προμηθευτικό Συνεταιρισμό.

1. **Ομαδικό ασφαλιστήριο**. Το Δ.Σ ενέκρινε την εισήγηση του συμβούλου κ. Θωμά Καμενόπουλου. Σύμφωνα με αυτή, θα διενεργηθεί διαγωνισμός για την επιλογή συμβούλου (ασφαλιστικού διαμεσολαβητή), ο οποίος θα υποστηρίξει τον ΔΣΑ στην κατάρτιση των τεχνικών όρων της διακήρυξης αλλά και στην εν γένει διαδικασία επιλογής αναδόχου για την σύναψη σύμβασης ομαδικής ασφάλισης με προϋπολογισμό έξι χιλιάδων (6.000) ευρώ πλέον ΦΠΑ**.**
2. **Δημόσια ηλεκτρονική δημοπράτηση**

Ο **Πρόεδρος του ΔΣΑ κ. Βασίλης Αλεξανδρής** εισηγήθηκε, στο πλαίσιο της αναμόρφωσης των διαδικασιών για τη διασφάλιση της διαφάνειας και συμφεροτέρων οικονομικά και ποιοτικά για τον Σύλλογο προμηθειών, να υιοθετηθεί η διαδικασία της ηλεκτρονικής δημοπρασίας. Όπως τόνισε χαρακτηριστικά ο κ. **Αλεξανδρής**, μέσω των ηλεκτρονικών δημοπρασιών που διέπονται από τις διατάξεις του ν.4281/8.8.2014, παρέχεται η δυνατότητα σε κάθε φορέα να διοργανώνει διαγωνισμούς, προκειμένου να βρει τον καταλληλότερο προμηθευτή για την αγορά προϊόντων και υπηρεσιών με το μικρότερο δυνατό κόστος.

«Οι ηλεκτρονικές δημοπρασίες», επεσήμανε ο κ. **Αλεξανδρής,** «διενεργούνται με συγκεκριμένη διαδικασία, η οποία είναι πάντα σύμφωνη με τις διατάξεις του κανονισμού προμηθειών κάθε φορέα, αλλά και του ισχύοντος νομοθετικού πλαισίου. Τα οφέλη με το σύστημα της ηλεκτρονικής δημοπρασίας είναι κατά κύριο λόγο ποσοτικά αλλά και ποιοτικά. Εκτελούνται με απόλυτη ακρίβεια και διαφάνεια, καθόσον το ηλεκτρονικό σύστημα μεταχειρίζεται ισότιμα όλους τους συμμετέχοντες, ώστε να μην υπάρχει αιτίαση για τυχόν ένσταση ή παράπονα.

«Επιτυγχάνεται έτσι», σημείωσε ο Πρόεδρος του ΔΣΑ, «σημαντική μείωση του κόστους προμηθειών. Τα μέχρι τώρα αποτελέσματα δείχνουν οικονομίες από 5% έως και 50% σε σχέση με την τιμή προηγούμενων προσφορών, ανάλογα με τη φύση του προϊόντος ή της υπηρεσίας που δημοπρατείται. Εξοικονομούνται χρόνος και πόροι, καθώς δεν απαιτείται προσωπική παρουσία υπαλλήλων για την αξιολόγηση των οικονομικών προσφορών και τις πιθανές διαπραγματεύσεις με τους προμηθευτές», τόνισε χαρακτηριστικά.

**Το Διοικητικό Συμβούλιο του Δικηγορικού Συλλόγου Αθηνών ενέκρινε την εισήγηση για υιοθέτηση της Δημόσιας ηλεκτρονικής δημοπρασίας στον ΔΣΑ και την σχετική τροποποίηση του Κανονισμού Προμηθειών.**

1. Το Διοικητικό Συμβούλιο αποδέχθηκε ομόφωνα τη δωρεά της Τράπεζας Πειραιώς ύψους 100.000 ευρώ για το έτος 2015, η οποία θα καταχωρηθεί στα λογιστικά βιβλία του ΔΣΑ με την έκδοση σχετικού γραμματίου είσπραξης.
2. Το Διοικητικό Συμβούλιο του Δικηγορικού Συλλόγου, μετά από πρόταση του συμβούλου κ. Δημητρίου Αναστασόπουλου, αποφάσισε ομόφωνα την τοποθέτηση μικροφώνων στην αίθουσα του Διοικητικού Συμβουλίου.
3. **Εγκρίσεις Πρακτικών της Επιτροπής Διαγωνισμών**

α. **Εγκρίθηκαν το από 30.6.2015**  και 10-9-2015 Πρακτικά της Επιτροπής διενέργειας διαγωνισμών αξιολόγησης προσφορών για τον πρόχειρο επαναληπτικό διαγωνισμό Εφαρμογή Λογιστικού Σχεδιασμού και Λογαριασμών Γενικής Λογιστικής-με διπλογραφικό τρόπο-Σύταξη ισολογισμού έναρξης από 1-1-2015-Παρακολούθηση φορολογικών και ασφαλιστικών υποχρεώσεων του ΔΣΑ.

β. **Απογραφή περιουσιακών στοιχείων**.

**Εγκρίθηκε** το από 29.6.2015 Πρακτικό της Επιτροπής Διενέργειας διαγωνισμών αξιολόγησης προσφορών για τον επαναληπτικό πρόχειρο διαγωνισμό «Διενέργεια αρχικής απογραφής όλων των περιουσιακών στοιχείων του ΔΣΑ-Σύνταξη Μητρώου παγίων

γ. **Καθαριότητα**

Εγκρίθηκε το από 4/6/2015 πρακτικό της Επιτροπής Διενέργειας Διαγωνισμών με θέμα την αποσφράγιση και την αξιολόγηση των δικαιολογητικών συμμετοχής και των τεχνικών προσφορών του Δημόσιου Ανοικτού Διαγωνισμού για την ανάδειξη αναδόχου για τον καθαρισμό των κτιρίων του Δικηγορικού Συλλόγου Αθηνών (ΔΣΑ) και των χώρων ευθύνης του για δύο (2) έτη.

1. **Διαγωνισμοί**

**α. Έγκριση σύμβασης συντήρησης με ProLink**(Εισήγηση Μ. Γούναρη)

Αφορά τη σύναψη σύμβαση συντήρησης οικονομικών εφαρμογών που έχουν αναπτυχθεί από την Εταιρεία Prolink.

Το Διοικητικό Συμβούλιο ενέκρινε ομόφωνα τη σύναψη σύμβασης με την Εταιρεία Prolink για τη συντήρηση οικονομικών εφαρμογών που έχουν αναπτυχθεί από αυτή**.**

**β. Πρόσκληση για την επιλογή τραπεζικού συνεργάτη.**

Το Διοικητικό Συμβούλιο ενέκρινε ομόφωνα το σχέδιο πρόσκλησης ενδιαφέροντος για την ανάδειξη αναδόχου παροχής τραπεζικών υπηρεσιών/προϊόντων για τις ανάγκες του ΔΣΑ και των μελών του**, όπως το εισηγήθηκε η** Σύμβουλος Ταμίας **κ. Μαρινέττα Γούναρη.**

**γ. Αναβάθμιση εφαρμογών ηλεκτρονικών συναλλαγών από τη Singular Logic προς τον σκοπό υποδοχής της υπηρεσίας one click pay της Tράπεζας Πειραιώς(**Εισήγηση Β. Μανιός).

Η Τράπεζα Πειραιώς ενημέρωσε τον ΔΣΑ πως βγήκε στην παραγωγή το νέο functionality της υπηρεσίας "One-Click-Pay", η οποία επιτρέπει να

πραγματοποιούνται ηλεκτρονικές χρεώσεις καρτών, χωρίς να χρειάζεται ο κάτοχος της κάρτας να εισάγει κάθε φορά τα στοιχεία της κάρτας. Απαιτείτε η αναβάθμιση της εφαρμογής του ΔΣΑ, ώστε να υποστηρίζει την διαδικασία αυτή, η οποία θα διευκολύνει τον Δικηγόρο στις συναλλαγές του. Οι συναλλαγές γίνονται με μηδενικό κόστος για κάρτες της Τράπεζας Πειραιώς.

**Το Διοικητικό Συμβούλιο ενέκρινε την αναβάθμιση εφαρμογών ηλεκτρονικών συναλλαγών από τη singular logic προς τον σκοπό υποδοχής της υπηρεσίας one click pay της τράπεζας Πειραιώς.**

1. **Διαιτησία για διαφορές των εταίρων των δικηγορικών εταιρειών.**

Κατόπιντης εισηγήσεως της Νομικής Υπηρεσίας του ΔΣΑ και της προτάσεως του **Συνδέσμου Δικηγορικών Εταιρειών Ελλάδος**, για τον ορισμό διαιτητών για διαφορές μεταξύ εταίρων των δικηγορικών εταιρειών, σύμφωνα με το άρθρο 54 παρ. 7 του νέου Κώδικα Δικηγόρων, διενεργήθηκε κλήρωση εκ του καταλόγου των προταθέντων από τον Σύνδεσμο και ορίσθηκαν ως τακτικοί:

1.Γεωργόπουλος Λεωνίδας

2. Δρυλλεράκης Ιωάννης

3.Ζέπος Δημήτρης

4..Κορίτσας Νικόλαος

5.Λαμπαδάριος Επαμεινώνδας

6.Μασούλας Αθανάσιος

7.Μπερνίτσας Παναγιώτης

8.Ρούφος Λουκάς

9. Αλεξανδρόπουλος Γιώργος

10.Πιπεράκης Δημήτρης.

Και ως αναπληρωματικοί οι:

Ι. Ρόκας και

Ι. Χατζηπροδρομίδου

1. **Κλήρωση επιτροπής για την προκήρυξη τεσσάρων θέσεων δικηγόρων με έμμισθη εντολή στην Κεντρική Υπηρεσία του ΤΕΕ.** Μετά από κλήρωση που έγινε, στην επιτροπή θα συμμετάσχουν οι κ.κ. **Ράντος Ελευθέριος, Αναστασόπουλος Δημήτριος και Ιωάννα Καλαντζάκου. Εξελέγη ως αναπληρωματικό μέλος ο κ. Παναγιώτης Γαλετσέλλης.**
2. **Αιτήματα Δήμων και Φορέων των Δημοσίου για αποστολή δικηγόρων μελών του ΔΣΑ προκειμένου να παρέχουν χωρίς αμοιβή υπηρεσίες σε απόρους.**

Το Δ.Σ ομόφωνα εξουσιοδότησε τη Γενική Γραμματέα του ΔΣΑ σε αντίστοιχες περιπτώσεις να αποστέλλεται επιστολή ενημερωτική σχετικά με τις διατάξεις του Κώδικα περί Δικηγόρων οι οποίες προβλέπουν την παροχή νομικών υπηρεσιών σε απόρους συμπολίτες καθώς και για τη λειτουργία της νομικής βοήθειας (legal aid), προκειμένου να γίνει γνωστή η φροντίδα που παρέχεται από το δικηγορικό σώμα για αυτές τις περιπτώσεις.

1. Εγινε ομόφωνα δεκτή από τα Δ.Σ του ΔΣΑ, η παραίτηση του κ. **Βασιλείου Παπαστεργίου** από τη θέση του μέλους του Διοικητικού Συμβουλίου του ΔΣΑ. Την θέση του καταλαμβάνει ο κ. **Ασημακόπουλος Βασίλειος του Κωνσταντίνου**